รายงานการวิจัยเรื่อง ““เครื่องมือการสื่อสารการตลาดต้นแบบสำหรับสถานีโทรทัศน์ระบบดิจิตอล กลุ่มเด็กเยาวชน และครอบครัว เพื่อการแข่งขันในประชาคมอาเซียน” นี้ สำเร็จได้ ผู้วิจัยต้องขอขอบพระคุณบุคคลหลายท่านที่ได้ให้ข้อมูล เสนอแนะปรึกษาแนะนำให้การวิจัยครั้งนี้ผ่านพ้นได้ด้วยดีจนสำเร็จเป็นรูปเล่มในที่สุด

ผู้เขียนขอกราบขอบพระคุณ สถาบันวิจัยและพัฒนา มหาวิทยาลัยราชภัฏสวนสุนันทา ที่ได้ให้การสนับสนุนงบประมาณในการทำวิจัยครั้งนี้ ขอกราบของพระคุณ รองศาสตราจารย์ ดร. โยธิน แสวงดี ที่กรุณาให้ข้อเสนอแนะกับงานวิจัย และยังให้คำแนะนำเป็นอย่างดีเกี่ยวกับการวิจัยเชิงคุณภาพ รวมถึงรองศาสตราจารย์ ดร.สุกัญญา บูรณะเดชาชัย และ ดร.สิขเรศ สิรากรานต์ ที่ช่วยให้คำปรึกษาเกี่ยวกับระเบียบวิธีวิจัยที่สามารถครอบคลุมทุกประเด็นปัญหาของงานวิจัย

ขอขอบคุณ ผู้ให้ข้อมูลทั้งหมด ทั้งจากช่อง 3 และ ช่อง 9 สำนักงาน กสทช. และกลุ่มตัวอย่างผู้ให้ข้อมูลทั้งเด็กเยาวชน และผู้ปกครองทุกท่าน ที่สละเวลามาให้ข้อมูลในการวิจัย และขออุทิศความดีของการวิจัยนี้ให้กับ เด็กหญิง กาญจนา นาพันธ์ หรือน้องจูน ผู้ให้ข้อมูลจากการสนทนากลุ่ม ที่เสียชีวิตจากอุบัติเหตุหลังการให้ข้อมูลเพียง 2 วัน และขอให้วิญญาณของน้องจงไปสู่สุขคติ และหวังเป็นอย่างยิ่งว่าผลของการศึกษาวิจัยในครั้งนี้ จะถูกใช้ให้เป็นประโยชน์ในแวดวงวิชาการและวิชาชีพต่อไป

ประกายกาวิล ศรีจินดา

กรกฎาคม 2561